Steve Coppell

Stephen James Coppell (født 9. juli 1955 i Norris Green, Liverpool) er en tidligere engelsk fotballspiller og manager. Han ble ansatt som ny manager i Bristol City 22. april 2010, men 12. august samme år gikk han av på grunn av manglende lidenskap og glød for jobben. Som spiller spilte Coppell ving, han gjorde det veldig bra, men en skade i kneet og flere operasjoner der gjorde at han måtte legge opp som spiller i 1983, bare 28 år gammel.

Han spilte i to klubber i sin karriere: Tranmere Rovers og Manchester United. I United ble det 322 kamper og 53 mål. 
Han begynte som manager i en alder av 29 år i Crystal Palace. Her var han i fire perioder. Han var også manager for Manchester City i seks kamper i 1996. I 2001 ble han manager i Brentford FC, og han tok dem til play-off-finale i 2002. 

9. oktober 2003 overtok Coppell managerstolen i Reading etter Alan Pardew. I sesongen 2005/06 var Reading overlegne i The Championship og de rykket opp til Premier League. Reading rykka ned i 2008. Coppell trakk seg etter at Reading tapte semifinalen i Playoffspillet til Premier League 2009/10.

12. august 2010 sa han opp jobben i Bristol City, etter bare 112 dager i sjefsstolen. Coppell opplyste samtidig at han slutter som fotballtrener, men sa også at han føler at han kan ha noe å bidra med en gang i framtida.

Referanser

Eksterne lenker 
 

Engelske fotballspillere
Engelske fotballtrenere
Spillere i Fotball-EM 1980
Spillere i Fotball-VM 1982
Fotballspillere for Tranmere Rovers FC
Fotballspillere for Manchester United FC
Fotballtrenere for Crystal Palace FC
Fotballtrenere for Manchester City FC
Fotballtrenere for Brentford FC
Fotballtrenere for Brighton & Hove Albion FC
Fotballtrenere for Reading FC
Fotballtrenere for Bristol City FC
Personer fra Liverpool
Fødsler i 1955